runetrust/blame-folketinget-dk huggingface dataset:
Charlotte Dyremose (KF), 2014-05-20:
Det ændrer heller ikke på, at jeg synes, det er meget underligt, at vi så for at prøve at imødekomme det, som jeg helt og fuldt anerkender som et problem, nu skal gøre op med kønsdefinitionen, så jeg skal til at defineres som en person med livmor – den, som ikke har en livmor, hvad skal den person defineres som? – og at en mand skal defineres som en person med mindst en testikel.
Henrik Sass Larsen (S), 2014-02-05:
Må jeg så ikke sige, at spørgerens eget parti i sin tid har været med til at vedtage den her lovgivning, og når nu spørgeren er så optaget af, at det er for dårligt, hvad den lovgivning nu engang kan give erstatning for, skulle spørgeren nok være stået meget tidligere op, længe førend den storm nogen sinde kom.
Kristian Thulesen Dahl (DF), 2009-05-27:
For Socialdemokratiet og Socialistisk Folkeparti er jo i fuldt sving med at samarbejde om et kommende muligt regeringsgrundlag, og hvis Det Radikale Venstre mener at kunne få indflydelse på det, bl.a. hvad angår det med efterløn og dagpengeperioden, så er det da interessant for os og vælgerne at vide det.
Morten Homann (SF), 2004-01-30:
Jeg kan berolige hr. Mikkel Dencker med, at SF ikke har trukket sin støtte tilbage fra noget som helst, og hvis det er det, det kommer an på, vil jeg gerne give hr. Mikkel Dencker tilsagn om, at jeg til på tirsdag vil sørge for at genfremsætte Dansk Folkepartis beslutningsforslag nr. B 3, så vi kan få den sag afklaret.
Pelle Dragsted (EL), 2023-10-11:
Men er det, ministeren giver i dag, et løfte til fleksjobbere og til fagbevægelsen, altså de parter, som man har lavet den her delaftale med tilbage i 2012, om, at hvis de siger, at det her strider imod den aftale, og at det er deres klare opfattelse, så vil ministeren trække den her del af lovforslaget tilbage?
Preben Bang Henriksen (V), 2012-01-17:
Venstre er positivt indstillet over for forslaget, men vil dog gerne have kriminalitetsudvidelsesområdet nærmere belyst under udvalgsbehandlingen, altså hvilke typer kriminalitet der falder ind under, hvad skal vi sige, det ekstra halve år, der ligger i det her.
Holger K. Nielsen (SF), 2005-03-11:
Det er en klart vigtig opgave at have en sikker skibstrafik, men med ulykken ved Storebæltsbroen for nylig in mente er det vist evident, at det ikke udelukkende er teknologi, der kan sikre den slags, men det kan da være meget fornuftigt, som hr. Tom Behnke siger, at man afventer rapporten, før man lægger sig endeligt fast på det her.
Magnus Heunicke (S), 2026-01-20:
Det vil altså sige, at 450 millioner indbyggere skal leve under de samme regler, som vi skal leve under, når det f.eks. handler om det indre marked, og hvordan vores virksomheder skal konkurrere med hinanden, og den forbrugerbeskyttelse og de miljøregler, der er, som ofte går over grænser.
Henrik Møller (S), 2020-04-28:
Jamen i første omgang har vi jo haft, synes jeg, et langt forløb omkring det her, hvor der også har været en kæmpe diskussion af, at det, når forløbet har været i gang, har skabt en usikkerhed på markedet, og at man egentlig gerne ville have en afklaring af, hvad vi kan henholde os til på sigt.
Benny Engelbrecht (S), 2021-06-01:
Umiddelbart da hr. Rasmus Vestergaard Madsen nævnte det her med Litauen fra talerstolen, spurgte jeg mine embedsfolk, om vi kendte til en sådan Espooanmodning, og det gjorde vi ikke på daværende tidspunkt – jeg kan se, at mine embedsmænd ryster på hovedet.
Lene Espersen (KF), 2001-03-21:
Forhandlinger om Nicetraktaten og ikke mindst resultatet viser jo, at EU fortsat bygger på den vision, at det er selvstændige stater, der samarbejder, og at man er villig til at afgive retten til at bestemme alting selv til fordel for fælles løsninger, der styrker fællesskabet, når problemerne er grænseoverskridende, vel at mærke ikke kun, når vi selv tilraner os fordelene, men også når det medfører ulemper, for at alle til gengæld kan finde sammen om nogle fælles løsninger.
Torsten Schack Pedersen (V), 2014-01-14:
Det her forslag indeholder også en forhøjelse af beskæftigelsesfradraget, og det er et skridt i den rigtige retning, men det er jo altså noget, der tages med i en sammenhæng, hvor det for nylig er kommet frem, at der stadig væk er 17.700 danskere, som har mindre til rådighed ved at arbejde end ved at være på offentlig forsørgelse.
Torsten Gejl (ALT), 2025-05-16:
Når der nu er flere og flere rigtig stærke internationale stemmer, som kommer med nogle helt andre meldinger og i hvert fald chokerer os i Alternativet med at sige, at havet risikerer at stige i 2-3 m i vores århundrede, og at Golfstrømmen risikerer at stoppe meget hurtigere, end vi troede, anerkender ministeren så, at der under alle omstændigheder for en sikkerheds skyld er brug for at tage de stemmer ind i lokalet og måske lytte til en bredere kreds end dem, som vi foreløbig baserer vores klimasikringspolitik på?
Jann Sjursen (KRF), 2001-05-10:
Politiet har f.eks. for ikke ret lang tid siden i forbindelse med at kunne bekæmpe handel med kvinder efterlyst mulighed for at kunne forbedre efterforskningsindsatsen ved at få adgang til telefonaflytning osv., osv., noget, som ministeren endnu ikke har taget initiativ til at sikre, bl.a. fordi regeringen ikke har villet støtte Kristeligt Folkepartis forslag herom.
Anne Baastrup (SF), 2004-05-06:
Vi havde en 25-års-fødselsdag her for et stykke tid siden, hvor det var tydeligt for alle de deltagere, der var der, også fra råd, at de havde problemer med at få ressourcerne til at slå til, og så synes vi, at det ville være naturligt, at man så følger det op med et beslutningsforslag her i salen.
Lone Møller (S), 2009-11-26:
Da vores ordfører på området, fru Julie Rademacher, er forhindret i at være til stede i dag, skal jeg på hendes vegne meddele følgende: Vi står midt i en finanskrise, hvor vi risikerer at tabe en meget stor del af den unge generation på gulvet på grund af den høje arbejdsløshed.
Birgitte Bergman (KF), 2021-12-02:
Vi er enige i, at der er eksempler på, at ytringsfriheden har været under pres i nogle universitetsmiljøer, og vi vil gerne være med til at drøfte, hvordan vi kan skrive ytringsfriheden stærkere frem i formålsparagraffen med afsæt i Chicagoprincipperne og med afsæt i dansk lovgivning sammen med forslagsstillerne og forhåbentlig et bredt flertal i Folketinget.
Sofie Lippert (SF), 2024-04-30:
Det bliver den tykkeste rapport, vi har fået længe, og samtlige problemer med mobilitet, i hvert fald i landdistrikterne, fornemmer jeg, men også for unge, for gamle og for alt derimellem, bliver jo løst, når ekspertgruppen er færdig, så det glæder jeg mig til, fuldstændig ligesom forslagsstillerne.
Annette Just (FP), 1997-12-02:
Og når man går videre med, at enhver brug af systemet skal registreres, samt at der skal indføres klare og enkle regler om registrerede personers klgeadgang, så håber jeg ikke, at der er én eneste ordfører, der kan gå herop og gå imod det, for så er det simpelt hen at gå imod alt, hvad det vil sige at være demokrat.
Lars Løkke Rasmussen (V), 2003-03-25:
Det, der driver, er ambitionen om at få skabt et robust tilsyn, og jeg synes, at tallene sådan set taler deres tydelige sprog, og jeg synes også, at forholdet 23 op mod 724 medarbejdere understreger, at der jo ikke her er tale om, sådan som hr. Mogens Nørgård Pedersen kom til at sige det, at vi nu kun har fem statsamtmænd.
Anne Grete Holmsgaard (SF), 2006-03-02:
Hvis man gennemfører det her lovforslag, så ville der naturligvis være flere fædre, der tog orlov, for ellers ville det gå ud over den samlede orlovsperiode, men det ville bare have en bivirkning, som er fuldstændig uacceptabel, for det ville være den bivirkning, at man ødelagde valgfriheden for familierne; for de må jo selv bestemme det.
Ole Birk Olesen (LA), 2013-11-01:
Så hver gang man diskuterer grundskyld, viser man kun sin reelle vilje til at gøre noget ved det ved faktisk at kigge på den statslige involvering i det, den statslige involvering i kommunernes økonomi og udligningen, og også sige, at man ønsker at gøre noget ved det, så man sørger for, at danskerne kan komme til at betale mindre i grundskyld.
Ole M. Nielsen (KRF), 2000-01-11:
Jeg kan helt tilslutte mig de to sidste taleres bekymringer, men jeg vil angribe det fra en lidt anden vinkel. Jeg forstår på den socialdemokratiske ordfører, at et væsentligt argument for de lovforslag her er, at man skal sikre, at de finansielle virksomheder kan konkurrere også internationalt.
Tove Videbæk (KRF), 1998-12-09:
Fordelen ved lørdagsåbent er også, at børn ikke skal hives ekstraordinært ud af dagpasning, folk skal ikke have ekstraordinært fri fra arbejde for at komme til læge, og dette vil yderligere også motivere arbejdende fædre til at følges med børnene til læge.
Preben Bang Henriksen (V), 2011-11-29:
Men jeg kan ikke undlade at bemærke, at man i bemærkningerne til lovforslaget jo faktisk i den her provenuberegning, som jeg vil tillade mig at sætte meget stort spørgsmålstegn ved, har opereret med, at man forventer, at virksomhederne går ud og investerer.
Søren Søndergaard (EL), 2003-04-08:
Jeg vil bare spørge justitsministeren om hendes evaluering af den udtalelse, hun kom med i Folketinget den 26. marts, hvor hun i forbindelse med denne her vidt berømte hærchefsag sagde: Jeg er meget glad for, at man straks udsendte en efterlysning af hærchefen både via SIS og via Interpol.
Kristian Bøgsted (DD), 2023-02-09:
Altså, inden jeg står her og udtaler mig på vegne af mig selv og Danmarksdemokraterne om, hvad vi stemmer til et eventuelt ændringsforslag eller beslutningsforslag, vil jeg faktisk gerne se det forslag, så jeg rent faktisk har mulighed for at læse og se, hvad det er, man præcis kommer med, og hvad det har af betydning.
Tom Behnke (FP), 1998-11-27:
Jeg tror nok, at for den familiefar, der har opbevaret sit jagtvåben på en sådan måde, at børnene har kunnet komme til at lege med det, og det ene barn skyder det andet, vil tabet af barnet nok være langt værre end det at miste våbenkørekortet.
Per Kaalund (S), 1999-04-09:
Til hr. Søren Søndergaard kan jeg sige, at jeg ikke kan sætte navn på gangsterbander eller gangsterledere i det nordlige Albanien, men kun kan sige, at vores forudsætning er, at hvis der bliver trusler, angreb eller lignende fra gangsterlignende organisationer eller lignende, så skal dette kontingent bl.a. bruges til at forsvare hjælpeorganisationerne og dem, de varetager opgaverne for.
Martin Lidegaard (RV), 2018-01-19:
Så der er hensynet til dem, der skal forvalte vores pension og vores investeringer i det hele taget, men så er der også den ekstra finesse i det, at vi nu sikrer, at hver gang der har været en konkret sag i f.eks. MKI i Danmark, altså en konkret fortolkning af OECD's regler eller de aftaler, vi har lavet i eget regi, så vil vi få en helt konkret vurdering, hver gang vi bliver lidt klogere på, om en investering er på den ene eller den anden side af hegnet, altså om den faktisk holder sig inden for eller uden for de aftaler, vi indgår i, og de internationale retningslinjer.
Mette Abildgaard (KF), 2021-12-07:
Det var det, der skete med Brønderslev Kommune, og der var borgmesteren ude bagefter at sige: Jeg er faktisk glad for, at den her sag blev rejst, for det viser, hvor grundlæggende et problem vi har, ikke alene i min kommune, men i mange kommuner; der er virkelig noget at rette op på her.
Pernille Vermund (NB), 2020-06-18:
Det gør sig ikke gældende på sociale medier, og det betyder, at høj som lav, veluddannet som dårligt uddannet, folk, der tidligere har afholdt sig fuldstændig fra at kommunikere, nu får mulighed for at komme til orde, får mulighed for at diskutere og debattere og blive klogere.
Jann Sjursen (KRF), 2003-04-08:
med Dansk Folkeparti, at skabe flere nye arbejdspladser i det omfang, det er nødvendigt for at leve op til 2010-målsætningerne, desværre. Men vi ser altså ikke de farer, som Dansk Folkeparti gør med sit beslutningsforslag, for, at der kommer mange nye arbejdstagere til Danmark.
Lisbeth Bech Poulsen (SF), 2017-03-14:
Vi kan også se – og det er selvfølgelig af historiske årsager – at der er et kæmpe efterslæb fra dengang, man lavede reformen af bl.a. politielevuddannelsen, hvor man et år fik meget færre ansøgninger, så vi har også et historisk efterslæb fra tiden, før man gik over til at skulle være på SU som elev osv.
Marlene Harpsøe (DD), 2024-04-17:
Da svarede den her minister bl.a., og jeg citerer: Jeg synes, det er åbenlyst, at vi er dér nogle steder, hvor vi har en politisk interesse i at holde et uddannelsestilbud gående, selv om det er dyrt at gøre det, for ellers er der ikke noget tilbud i det lokalområde.
Morten Homann (SF), 2005-11-25:
Jeg kan fortælle, at det, der ligger til grund for vismændenes gennemgang af spørgsmålet, som stammer tilbage fra 2001 og viser, at der er nøjagtig den samme subsidiering af almene boliger som af ejerboliger, bl.a. er det rentefradrag, man får som privat boligejer, men som man i sagens natur selvfølgelig ikke får som almen lejer. Der er nøjagtig den samme offentlige støtte i en ejerbolig som i en almen bolig, så hvis hr. Jakob Axel Nielsen vil stjæle fra de almene lejere, vil han så ikke også stjæle fra de private boligejere?
Jens Hald Madsen (V), 2001-01-31:
Jeg er ked af, at jeg ikke deltog, det er jeg virkelig, fordi det fremgår jo af alle aviserne, dem, der var til stede, at ledsaget af klapsalver - af klapsalver - sagde ministeren: Jeg kan ikke se forskel på Socialdemokratiets og Venstres nedskæring af ulandsbistanden, bortset fra at Venstre vil give pengene til sygehusene.
Christian H. Hansen (DF), 2000-03-28:
Derfor er det vigtigt at understrege behovet for, at staten holder igen med at pålægge erhvervet øgede omkostninger, ligesom det er vigtigt, at landbruget bliver sikret fuld tilbageførsel af de afgifter, det er blevet pålagt. I de senere år har det navnlig været svineproduktionen, der har tegnet sig for en stor indtægtsnedgang.
Lars Boje Mathiesen (NB), 2021-12-22:
Danmark mangler arbejdskraft, vi kigger ind i en lavere vækst, vi har ikke løst problemerne med udlændingepolitikken, og pengene i den offentlige sektor bruges helt forkert, og konsekvensen er, at folk oplever dårligere grundlæggende kernevelfærd, og medarbejderne, som skal levere den, oplever, at de er pressede.
Kim Behnke (FP), 1997-12-05:
Ministeren skal ikke have utak for at have reageret på de mange, mange gange, Fremskridtspartiet har rejst det problem, at der ikke var lovhjemmel til, at skattemyndighederne uden retskendelse kunne gå ind i virksomheder, forlange at få udleveret regnskaber, gå ind på toldoplag og forlange optælling af varer osv.
Zenia Stampe (RV), 2025-04-25:
Men når man er et parti, som sådan set er imod alle konventionerne, er det lidt sjovt at indbygge i sin argumentation så lange afsnit, der handler om, hvordan man så alligevel overholder konventionerne, og at vores overholdelse af statsborgerretskonventionen afhænger af, om Pakistan er tiltrådt statsløsekonventionen og overholder den.
Lars Christian Lilleholt (V), 2010-04-22:
Børnefamilieydelsen omdannes til en ungeydelse for de 15-17-årige, og kommunerne får mulighed for at trække i ungeydelsen, hvis ikke den unge enten er i job eller uddannelse, ligesom lovforslaget også giver mulighed for, at ungeydelsen kan udbetales direkte til den enkelte unge, hvis ikke familien magter opgaven med at støtte op omkring den unges videre uddannelse.
Kristian Thulesen Dahl (DF), 2005-12-08:
Det er jo faktisk bl.a. Dansk Folkeparti, der i forbindelse med finanslovforhandlingerne før kommunalvalget sagde, at vi bliver nødt til at forholde os til den samlede økonomi også i kommuner og amter og specielt i forhold til, hvis man ikke respekterede de aftaler, der var indgået.
Rune Lund (EL), 2005-05-03:
Men jeg kunne godt tænke mig, at ordføreren i det mindste bekræfter, at det forholder sig sådan, at alle landene skal være enige, før våbenembargoen kan blive ophævet, og at Danmark derfor har en mulighed for at gøre det sådan, at våbenembargoen ikke bliver ophævet.
Svend Auken (S), 2000-03-02:
Det synes jeg er en relevant diskussion, som vi gerne vil føre videre, både når vi ser på hovedforslaget om opdeling i den faste og den variable del, og når vi ser på spørgsmålet om afværgevandet. Hr. Søren Kolstrup var også inde på disse tanker, og selvfølgelig vil vi gerne diskutere disse spørgsmål, for regeringen vil gerne fastholde incitamentet til vandbesparelser. Kloaknettets
Ole Donner (DF), 1998-02-19:
Men i Dansk Folkeparti var vi ikke helt tilfredse med, at der ikke blev truffet nogle aftaler eller klare beslutninger om, at der skal ske noget på Bornholm. Derfor fandt vi det nødvendigt at rejse denne forespørgselsdebat. Jeg mener allerede nu at kunne konstatere, at efter at vi har rejst debatten, har der været yderligere debat.
Peter Skaarup (DF), 2003-04-08:
Så er det selvfølgelig også uheldigt, at når så den nye regering sikrer sig, at der, i hvert fald til en vis grad, bliver taget hånd om de nye problemer, og man indleder efterforskningen mod hærchefen, at han så under efterforskningen af de meget alvorlige forbrydelser, han muligvis står bag, forsvinder.
Inger Støjberg (V), 2010-02-03:
Altså, jeg vil sige til fru Julie Rademacher, at for det første går jeg ud fra, at Socialdemokratiet rent faktisk er meget glad for den aftale, vi lavede på ungdomsområdet, som er en gigantsatsning på i alt 2,3 mia. kr. For det andet bliver jeg nok nødt til at sige lidt om de mange, mange initiativer, som regeringen jo har taget for netop at imødegå den økonomisk vanskelige situation og den deraf følgende stigende arbejdsløshed.
Simon Emil Ammitzbøll (LA), 2015-05-08:
Hvis det bare var det, der var automatikken hele vejen rundt, så tror jeg sådan set, at Enhedslisten og Liberal Alliance kunne lave en finanslov, for så er vi parate til at hæve Danmark alle de steder, hvor vi er billigst, hvis vi bare sænker det alle de steder, hvor vi er det dyreste, for så får vi i hvert fald en markant mindre offentlig sektor.
Kirsten Normann Andersen (SF), 2024-11-21:
Men det har været en del af nogle forhandlinger, hvor vi også har haft lejlighed til at drøfte muligheden for netop at prøve nogle nye organisationsformer, og der er lokalplejehjem en ny organisationsform, en slags hybrid imellem et kommunalt ejerskab og lokal styring og alternativt et privat plejehjem.
Mike Legarth (KF), 2010-09-07:
Hvis vi har for høj skat, og vi har altså et af verdens højeste skattetryk, er det eneste, vi får ud af det, at folk slår op i banen og siger: Det kan ikke betale sig for mig at yde mere nu, for vi har lavet nogle regler i det her land, der gør, at hvis jeg tjener 1.000 kr. mere end et bestemt beløb, skal jeg betale ekstra meget i skat.
Peter Hummelgaard (S), 2024-11-22:
Det her lovforslag i sig selv ændrer jo ikke ved udvisningsreglerne, men regeringen arbejder aktuelt på forslag, som vi også kommer til at fremsætte, til, hvordan vi kan skærpe udvisningen af kriminelle udlændinge, og det er, hvad enten de er EU-borgere, eller de er tredjelandsborgere.
Louise Frevert (DF), 2005-04-13:
Jeg vil godt lige pointere en ting, og det er, at vi selvfølgelig er med i denne aftale sammen med Det Radikale Venstre, fordi det er vores fulde, faste overbevisning, at vi går den rette vej, og det ser sandelig også ud, som om det faktisk gør det.
Dan Jørgensen (S), 2016-05-12:
Ja, vi har skiftet holdning – det er rigtigt nok – fordi vi står i en situation, hvor der endnu mere end tidligere er brug for, at der er danskere eller flygtninge, der tager nogle af de her lavtlønnede job, og selvfølgelig også fordi det har vist sig, når man spørger fagbevægelsen, at de her stramninger ikke har haft den effekt, som de skulle have haft.
Finn Sørensen (EL), 2013-02-05:
Derfor er vi også tilfredse med, at det slås fast, at regeringen og Enhedslisten skal følge op på, hvordan de nye regler virker, ligesom vi vil kæmpe videre for at afskaffe denne urimelige tvang over for kommunerne med henblik på at tilbyde borgerne frit valg af leverandør.
Peder Hvelplund (EL), 2025-02-20:
Men ud over at lægge pres på EU-systemet, er der også den mulighed, at Danmark går forrest og siger, at i det omfang, vi kan beskytte vores børn og unge imod f.eks. personaliseret markedsføring, bruger vi også de redskaber, vi har, for at kunne gøre det.
Helle Løvgreen Mølvig (RV), 2015-02-26:
Derudover har Justitsministeriet i deres vejledning om lovkvalitet fra juni 2005 anvist, at der – ud over de obligatoriske krav, som jeg netop nævnte – bør omtales øvrige konsekvenser af et lovforslag, f.eks. de regionalpolitiske konsekvenser.
Bertel Haarder (V), 2004-04-16:
Sådan har det altid været, og sådan vil det fortsat være, indtil vi eventuelt får indført et mere tæt system a la det amerikanske. Men jeg vil lige sige, at efter at have studeret det amerikanske system er det ikke min opfattelse, at det løser alle problemer, hvis jeg må sige det på den måde.
Dan Jørgensen (S), 2022-03-16:
Og så kunne det være rart at høre, om det er et nyt princip for Dansk Folkeparti – og dermed noget, der gælder, hvis de skal støtte en ny regering – at hvert eneste år bliver finanspolitikken ikke sådan, at man ved, hvad man har at gøre med, men sådan, at man afventer og ser, hvordan skønnene lægger sig, og hvis der så er noget i overskud, kan man bruge det, og hvis der er noget i underskud, skal man så tilvejebringe finansiering.
Charlotte Antonsen (V), 1999-10-13:
Situationen i øjeblikket er vel for mange flygtninges vedkommende, at den eneste kilde til oplysning de har, er de mellemmænd, der tjener på at transportere flygtningene herop, og derfor synes jeg faktisk, det er meget klogt, at der også kommer en information fra EU om, at de risikerer at få en returbillet, når de kommer hertil.
Thomas Jensen (S), 2021-05-27:
Vi er jo alle sammen positive over for, at vi skal håndtere det her – det har alle ordførere givet udtryk for – så derfor vil jeg gerne spørge ordføreren, om det her ikke giver anledning til at se på, om vi kan finde sammen i udvalgsarbejdet og formulere en beretning, som netop handler om, at vi tager handsken op i forhold til det arbejde, der allerede pågår, og at vi så ellers har intentioner om, at vi selvfølgelig skal bidrage til, at aktørerne er inddraget i det og har en viden om, hvad der er af regulering på området.
Benny Engelbrecht (S), 2011-10-27:
Og det, som jeg bare må sige helt klart og tydeligt er, at det vil være nødvendigt, at vi holder fast i, at dette Folketing i så bred enighed som overhovedet tænkeligt muligt sørger for, at den regulering sker i enighed, fordi det netop er vigtigt, at der er en stabilitet – det er det, der er grundlaget for hele den finansielle sektor, og det er det, der er grundlaget for samfundet og de aktioner, som vi alle har behov for.
Peter Duetoft (CD), 2001-03-14:
Men jeg vil da gerne bede om, at ministeren bekræfter det, hun i et skriftligt svar til mig i sidste uge anførte, nemlig at der i særlige tilfælde kan meddeles opholdstilladelse efter bestemmelserne til en ægtefælle til en herboende, der ikke opfylder 3-års-kravet i udlændingelovens § 9, stk.1, nr. 2, litra d. Det vil sige, at vi kommer i en situation, hvor ministeren siger, at det selvfølgelig kan lade sig gøre under nogle forudsætninger.
Karen J. Klint (S), 2006-05-24:
Det kunne jo være, det var en tålmodighedstest, nogle skulle have, i stedet for en sundhedstest, for det kan jo lige så godt være på grund af manglende tålmodighed eller uheldige omstændigheder, at en kvinde ikke bliver gravid inden for den frist, mennesker i dag sætter af til det.
Tommy Ahlers (V), 2021-03-10:
Og der er vi ikke helt enige, for ordførerens parti mener, at man allerede nu godt kan sige, at det skal være 1.500 kr., hvor vi mener, at vi lige skal vente på, at den her ekspertgruppe faktisk gør os klogere, for det kunne jo være, at det havde nogle helt utilsigtede konsekvenser.
Per Stig Møller (KF), 2003-05-07:
: Om Iran er der at sige, at man har opnået, at der skal en demokrati- og menneskerettighedsdialog ind som forudsætning for en handelsaftale, man har konstateret, at der er villighed til at gå ind i den, og der er på visse områder også villighed til at lytte til den.